Фудбалска репрезентација Заједнице независних држава је фудбалски тим који је представљао Заједницу независних држава (ЗНД), регионалну организацију коју је створило 12 од 15 новонасталих независних држава које су настале након распада Совјетског Савеза у првој половини 1992. године. Пошто је совјетски национални тим већ обезбедио место за Европско првенство 1992. квалификовавши се 1991., једини легитиман начин за њих да учествују на турниру је био да учествују као уједињени тим. Пошто је Совјетски Савез престао да постоји 1. јануара 1992., као и Фудбалски савез Совјетског Савеза. 11. јануара 1992. је основан "Фудбалски савез Заједнице независних држава", а од стране ФИФА-е је одобрен два дана касније.